Huszti megint eredményes volt, Lencséék kikaptak | 24.hu
A Videoton parádés győzelme mellett még 12 másik találkozót rendeztek az EL-ben, este hat, illetve hétórás kezdéssel. Magyar szempontból két találkozó is érdekesnek bizonyult. Egyrészt a Hannover kezdőjében ott volt az elmúlt hetek legjobb formában lévő magyar labdarúgója, Huszti Szabolcs, míg az izraeli Shmona Lencse Lászlót küldte pályára a kezdésnél.
A németek nagyon hamar, már a 9. percben emberhátrányba kerültek, ráadásul a szabálytalanság miatt tizenegyeshez jutott a Levante, amit be is lőttek. A játékvezető azonban a másik oldalra is megítélt egy büntetőt: a mészpont mögé Huszti Szabolcs állt, és nem hibázott. Majd a fordulás után Ya Konan – mint később kiderült – a győztest gólt is megszerezte a hazaiak számára, akik így egy győzelemmel és egy vereséggel vezetik csoportjukat.
Lencséék számára nem alakult ilyen jól a meccs, izgalmakra azonban nem lehet hiány hiszen 4-3-re nyert ellenük a Lyon. A félidőben a franciák már 3-1-re vezettek, majd a Shmona egyenlíteni tudott. Amikor úgy tűnt, pontot mentenek a hazaiak, érkezett Fofona, és a 91. percben megszerezte a három pontot a Lyonnak. A magyar légióst edzője a félidőben lehozta a pályáról.
Ami a többi mérkőzést illeti, az Internazionale simán, 3-1-re nyert idegenben, míg a Lazio egygólos sikert aratott a Maribor felett.
A Tottenham Görögországban, a Panathinaikos vendégeként ikszelt, a tavalyi döntős Athletic Bilbao viszont meglepetésre kikapott a Sparta Praha otthonában. így két forduló után csak egypontot gyűjtöttek a baszkok.
Videó – a Hannover remek szériában van:
Anzsi Mahacskala – Young Boys 2-0 (0-0)
Gólszerzők: Eto’o (62.-büntetőből, 90.)
FC Basel – Genk 2-2 (0-2)
Gólszerzők: Streller (71.-büntetőből, 84.) illetve De Ceulaer (10.), Vossen (38.)
Videoton FC – Sporting Lisboa 3-0 (3-0)
Gólszerzők: Vinicius (15.), Oliveira (20.), Nikolic (35.)
Rubin Kazan – Partizan Beograd 2-0 (1-0)
Gólszerzők: Karadeniz (44.), Ryazantsev (48.)
Neftci Baku – Internazionale 1-3 (0-3)
Gólszerzők: Canales (53.) illetve Coutinho (10.), Obi (30.), Livaja (42.)
Ironi Kiryat Shmona – Olympique Lyon 3-4 (1-3)
Gólszerzők: Abihazira (7., 66.-büntetőből), Levi (51.) illetve Fofona (16., 91.), Monzon (22.), Revelliere (31.)
Sparta Praha – Athletic Bilbao 3-1 (2-0)
Gólszerzők: Zapotocny (25.), Balaj (41.), Husbauer (56.-büntetőből) illetve De Marcos (73.)
Lazio – Maribor 1-0 (0-0)
Gólszerzők: Ederson (62.)
Piros lap: Vidovic (77.)
Panathinaikos – Tottenham 1-1 (0-1)
Gólszerzők: Toche (77.) illetve Dawson (35.)
Metalist Harkiv – Rapid Wien 2-0 (0-0)
Gólszerzők: Edmar (66.), Xavier (80.)
Piros lap: Burgstaller (92.)
Rosenborg – Bayer Leverkusen 0-1 (0-0)
Gólszerző: Kiessling (76.)
Helsingborg – Twente 2-2 (2-0)
Gólszerzők: Djurdjic (7., 44.) illetve Bengtsson (74.), Douglas (88.)
Hannover 96 – Levante 2-1 (1-1)
Gólszerzők: Huszti (21.-büntetőből), Ya Konan (49.) illetve Michel (10.-büntetőből)
Piros lap: Haggui (9.)